1. pielikums

Daugavpils valstspilsētas domes

2025. gada \_\_\_. marta

lēmumam Nr.\_\_\_

**Projekta “Daudzpusīgas profesionālās mākslas pieejamības nodrošināšana Rotko muzejā 2025. gadā” apraksts**

|  |  |
| --- | --- |
| **Projekta vadošais partneris:** | Valsts kultūrkapitāla fonds |
| **Projekta partneri:** | - |
| **Projekta ilgums:** | 12 mēneši (no 01.01.2025. – 31.12.2025.)  |
| **Projekta mērķis:** | Projekta ilgtermiņa mērķis - veidot izpratni par mākslas procesiem un to daudzveidību mūsdienās, īstenojot atgriezenisku saikni ar notiekošajiem mākslas procesiem Eiropā un pasaulē. Projekta īstermiņa mērķis - nodrošināt daudzpusīgas profesionālās mākslas pieejamību Rotko muzejā 2025. gadā. Projekta uzdevumi: • nodrošināt mākslas un kultūrvēstures mantojuma saglabāšanu un popularizēšanu, atbilstoši stratēģiskajiem mērķiem nodrošinot nepārtrauktu pastāvīgo ekspozīciju (t.sk. Rotko oriģinālu) pieejamību; • nodrošināt sabiedrībai kvalitatīvu un daudzveidīgu mākslas un kultūras produktu pieejamību, vairāku izstāžu sezonu ietvaros atklājot mainīgās ekspozīcijas; • nodrošināt iespējami plašākas un daudzveidīgākas mērķauditorijas piesaisti (t.s. personas ar īpašām vajadzībām), rīkojot daudznozaru festivālus, koncertus, starptautiskos mākslinieku simpozijus u.c. formas; • nodrošināt mākslas un kultūras procesu dokumentēšanu, saglabāšanu un popularizēšanu, veicot jomas pētniecības darbu, izdevējdarbību, teorētisko lekciju piedāvājumu; • nodrošināt reģiona mākslas un kultūras jomas ilgtspējīgu attīstību un iekļaušanos valsts un starptautiskajā kontekstā, rīkojot starptautiskus mākslinieku simpozijus, meistardarbnīcas, tādējādi sekmējot mākslinieciskās pieredzes apriti; • nodrošināt sabiedrības mākslas un kultūras audzināšanas funkcijas, piedāvājot izglītojošas aktivitātes jaunatnei, kā arī mūžizglītības iespējas pieaugušajiem izmantojot ilgtspējīgus materiālus. |
| **Projekta izmaksas:** | Valsts kultūrkapitāla fonda dotācija 200 000 EUR (divsimt tūkstoši eiro).Pašvaldības līdzfinansējums nav nepieciešams.  |
| **Projekta galvenās aktivitātes:** | Producēt vismaz 24 mainīgās ekspozīcijas. Nodrošināt 5 pastāvīgās ekspozīcijas, 4 krājuma izstādes ārpus muzeja. Nodrošināt vismaz 30 muzejpedagoģiskās izglītības programmas. Rīkot 1 daudznozaru festivālu. Rīkot vismaz 4 kamermūzikas koncertus. Rīkot vismaz 20 filmu skates. Rīkot 3 starptautiskos mākslinieku simpozijus. Veikt pētniecisko darbu, sagatavojot izstāžu izdevumus. |
| **Sasniedzamais rezultāts:** | Projekta īstenošanas rezultātā Rotko muzejā tiks nodrošināta daudzpusīgas profesionālās mākslas pieejamība 2025. gadā, īstenojot: - vismaz 24 mainīgās ekspozīcijas. - 5 pastāvīgās ekspozīcijas ieskaitot Rotko oriģinālus un muzeja krājumā esošos Rotko oriģinālus. 4 krājuma izstādes ārpus muzeja, vismaz 30 muzejpedagoģiskās izglītības programmas. - 1 daudznozaru festivālu. - vismaz 4 kamermūzikas koncertus. - vismaz 20 filmu skates. - 3 starptautiskos mākslinieku simpozijus. - pētniecisko darbu, sagatavojot izstāžu izdevumus. - nodrošinot profesionālās mākslas pieejamību apmēram 100 000 apmeklētāju. - iesaistot aktivitātēs apmēram 700 māksliniekus. |
| **Projekta īstenošanas vieta:** | Rotko muzejs, Mihaila 3, Daugavpils |